Ol enemi oli foldaon long prapa trap blong olgeta (6)
Long daerekta. Blong plei folem “Yu No Spolem.” Miktam.* Singsing blong Deved, taem hem i ronwe long Sol, i go long hol blong ston.+57 Yu kaen long mi, O God, yu kaen long mi,From mi mi* kam long yu blong haed,+Mo mi mi kam haed long sado blong ol wing blong yu gogo trabol i finis.+2 Mi mi singaot i go long God ya we i Hae Olgeta,Yes long tru God, we i mekem se ol trabol blong mi oli finis.3 Bambae hem i stap long heven, i mekem rod blong halpem mi mo i sevem mi.+Bambae hem i spolem man we i wantem kasem mi. (Selah)God bambae i soemaot long mi fasin blong hem blong lavem man oltaem, mo blong holem promes blong hem oltaem.+4 Ol laeon oli raonem gud mi.*+Mi mas ledaon wetem ol man we oli wantem kakae mi,We tut blong olgeta i olsem ol spia mo ol araMo tang blong olgeta i olsem naef blong faet we i sap.+5 O God, yu leftemap rul blong yu i go antap i bitim heven.I gud glori blong yu i go kasem olgeta ples long wol.+6 Oli mekemrere wan net i stap blong kasem leg blong mi.+Mi benem hed blong mi,* from mi harem nogud tumas.+Oli go fastaem long mi, oli digim wan hol,Be olgeta nomo oli foldaon long hem bakegen.+ (Selah)7 O God, hat blong mi i stap strong yet,+Hat blong mi i stap strong yet.Bambae mi singsing mo mi plei miusik.8 Glori blong mi, yu wekap.Instramen we i gat string, yu wekap mo yu tu hap.Bambae mi mekem eli moning i wekap.+9 O Jehova, bambae mi presem yu long medel blong olgeta man.+Bambae mi singim ol sing blong presem* yu long medel blong ol nesen.+10 From we fasin blong yu blong lavem man oltaem i bigwan, mo i hae kasem heven,+Mo fasin blong yu blong holem promes oltaem, i hae kasem skae.11 O God, yu leftemap rul blong yu i go antap i bitim heven.I gud glori blong yu i go kasem olgeta ples long wol.+
tpi_Latn tpi_Latn